
Δελτίο Τύπου
Το Τμήμα Γλωσσικών και Διαπολιτισμικών Σπουδών του Πανεπιστημίου Θεσσαλίας, με διοργανώτρια την Αναστασία Γκαϊνταρτζή, σε συνεργασία με το Ευρωπαϊκό Κέντρο Σύγχρονων Γλωσσών (ECML) του Συμβουλίου της Ευρώπης και τη Διεύθυνση Ευρωπαϊκών και Διεθνών Θεμάτων του Υπουργείου Παιδείας, Θρησκευμάτων και Αθλητισμού, διοργανώνει διήμερο διαδικτυακό επιμορφωτικό εργαστήριο (ECML Training and Consultancy TaC) με τίτλο:
“The CEFR Companion Volume: Mediation and other key concepts”
📅 2 και 3 Νοεμβρίου 2026
💻 Διαδικτυακά
Το εργαστήριο θα υλοποιηθεί από τις εμπειρογνώμονες και επιμορφώτριες του ECML Δρ. Μαρία Σταθοπούλου/ Dr. Maria Stathopoulou (Ελληνικό Ανοικτό Πανεπιστήμιο, Ελλάδα) και Δρ. Μαγδαληνή Λιόντου/ Dr. Magdalini Liontou (University of Oulu, Φινλανδία).
Στόχος της δράσης είναι η επιμόρφωση των συμμετεχόντων/-ουσών στην αξιοποίηση του Συνοδευτικού Τόμου του Κοινού Ευρωπαϊκού Πλαισίου Αναφοράς για τις Γλώσσες (CEFR Companion Volume) στη γλωσσική εκπαίδευση και η αποτελεσματική ενσωμάτωση της διαμεσολάβησης στη γλωσσική διδασκαλία και αξιολόγηση. Ιδιαίτερη έμφαση θα δοθεί στις πολυγλωσσικές προσεγγίσεις και τη διαγλωσσική και διαπολιτισμική διαμεσολάβηση, καθώς και στην αξιοποίησή τους στην εκπαιδευτική πράξη.
Έχουμε τη χαρά και την τιμή να διοργανώνουμε, για το 2026, στο Πανεπιστήμιο Θεσσαλίας, τη δράση επιμόρφωσης και συμβουλευτικής του Ευρωπαϊκού Κέντρου Σύγχρονων Γλωσσών (ECML) του Συμβουλίου της Ευρώπης. Πρόκειται για μια σημαντική συνεργασία που συμβάλλει στην προώθηση της γλωσσικής και πολιτισμικής διαμεσολάβησης και στη διάχυση σύγχρονων ευρωπαϊκών προσεγγίσεων και πρακτικών στη γλωσσική εκπαίδευση. Ευχαριστούμε για το έντονο ενδιαφέρον συμμετοχής που εκδηλώθηκε από την εκπαιδευτική κοινότητα, υπογραμμίζοντας τη σημασία της επιμόρφωσης στη διαμεσολάβηση και σε σύγχρονες προσεγγίσεις στη γλωσσική εκπαίδευση και αξιολόγηση βάσει του Κοινού Ευρωπαϊκού Πλαισίου Αναφοράς για τις Γλώσσες. 

